Diari Oficial de la Generalitat Valenciana


Sumari del DOGV 7820, del 04-07-2016 (2016/5128)

ACORD de 17 de juny de 2016, del Consell, pel qual s'autoritza l'aprovació de l'expedient de rescabalament i la imputació de la despesa a càrrec del pressupost de la Generalitat de 2016, de les obligacions contretes a favor de l'empresa Sociedad Estatal de Correos y Telégrafos, SA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5128


Data del document
:   17-06-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de juny de 2016, del Consell, pel qual s'autoritza l'aprovació de l'expedient de rescabalament i la imputació de la despesa a càrrec del pressupost de la Generalitat de 2016, de les obligacions contretes a favor de l'empresa Sociedad Estatal de Correos y Telégrafos, SA. [2016/5128]  
La Conselleria d'Hisenda i Model Econòmic ha tramitat l'expedient de rescabalament, que consta en l'annex, a favor de l'empresa Sociedad Estatal de Correos y Telégrafos, SA (CIF-ESA83052407), per la prestació dels serveis postals en la Conselleria d'Hisenda i Model Econòmic, durant el període que comprén des de setembre de 2015 fins a abril de 2016, per un import total de 83.163,05 euros (IVA inclòs), per obligacions de pagament contretes en els exercicis 2015 i 2016; aquest expedient deriva de la necessitat d'atendre el compliment de les obligacions econòmiques de la Generalitat en haver rebut satisfactòriament el servei prestat.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Hisenda i Model Econòmic sotmetre a l'autorització prèvia del Consell l'aprovació de l'expedient d'enriquiment injust tramitat per l'esmentada conselleria.  
  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'expedient esmentat requereix l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 de la llei esmentada.  
En conseqüència, amb l'informe favorable de la Intervenció General de la Generalitat i a proposta del conseller d'Hisenda i Model Econòmic, el Consell, en la reunió de 17 de juny de 2016,  
  
  
ACORDA  
  
Primer  
Autoritzar l'aprovació de l'expedient de rescabalament a favor de l'empresa Sociedad Estatal de Correos y Telégrafos, SA (CIF-ESA83052407), per la prestació dels serveis postals en la Conselleria d'Hisenda i Model Econòmic, durant el període que comprén des de setembre de 2015 fins a abril de 2016, per un import total de 83.163,05 euros (huitanta-tres mil cent seixanta-tres euros amb cinc cèntims), IVA inclòs , amb càrrec a les aplicacions pressupostàries 19.51.26.441.83.4, per un import de 24.205,54 euros (IVA inclòs) i 17.43.14.456.98.4, per un import de 58.957,51 euros (IVA inclòs).  
  
Segon  
Autoritzar la imputació al pressupost corrent de les obligacions contretes durant l'exercici 2015.  
  
València, 17 de juny de 2016  
  
La consellera secretària,  
MÓNICA OLTRA JARQUE  
  
  
ANNEX  
  
Expedient Import  
Rescabalament a favor de l'empresa Sociedad Estatal de Correos y Telégrafos, SA (CIF-ESA83052407), per la prestació dels serveis postals en la Conselleria d'Hisenda i Model Econòmic, durant el període que comprén des de setembre de 2015 fins a abril de 2016. 83.163,05 euros